གཏེར་གཞུག་པའི་ལག་ལེན་བཞུགས་སོ། །ཨོཾ་སྭ་སྟི་སིདྡྷ། མཆོད་རྟེན་ནམ། གཙུག་ལག་ཁང་ངམ། ཁང་བཟང་ལ་སོགས་པ་བཞེངས་པའི་གཞིར་བུམ་གཏེར་འཇུག་པར་འདོད་ན། བུམ་པ་ཡུལ་གང་ཡིན་གྱི་བྲེ་ཚད་བས་མི་ཆུང་བའི་བཅུད་ཤོང་བ་
ལྕགས་དང་ར་གན་དང་ཞ་ཉེ་མ་འདྲེས་པའི་རིན་པོ་ཆེའི་བུམ་པའམ། རྫ་ལ་སོགས་པའི་བུམ་པ་ཡིན་ནའང་གཙང་མའི་ནང་དུ། ལྕགས། ར་གན། ཞ་ཉེ་གསུམ་མ་གཏོགས་པའི་རིན་པོ་ཆེ་སྣ་ཚོགས་དང་། སྐེ་ཚེ། ཤང་ཚེ། བྲ་བོ་སྲན་མ་རྣམས་མ་
གཏོགས་པའི་འབྲུ་བཅུད་དང་། ཁྱུང་སྡེར། ཚ་བ་གསུམ། དུག་རིགས། གླ་རྩི་རྣམས་མ་གཏོགས་པའི་སྨན་དང་། དྲི་བཟང་པོ་དང་། ནོར་སྣ་དང་། ཤ་ཆང་མ་འདྲེས་པའི་ཟས་སྣ། གོས་སྣ་ལ་སོགས་པ་བཅུག་ལ་བཤམ། འཇིམ་པས་ཁ་བཅད་
ལ་དཀར་ཞལ་གྱིས་བྱུག མགྲིན་པ་ཡན་ཆད་རས་གཙང་མས་དཀྲི། དེ་ཡང་འབྱོར་ན་ཕྱོགས་མཚམས་བརྒྱད་དབུས་དང་དགུར་རེ་རེ། དེ་མ་འབྱོར་ན་ཕྱོགས་བཞིར་དབུས་དང་ལྔར་རེ་རེ། ཡང་ན་དབུས་སུ་གཅིག་འཇུག་པ་ཡིན། དེ་ལ་བདག་གི་རྣལ་
འབྱོར་སེང་གེ་སྒྲའི་སྒྲུབ་ཐབས་སོགས་གང་ཡང་རུང་བ་བསྒོམས་ནས་བཟླས་པ་ཅུང་ཟད་བྱས་ལ། བུམ་གཏེར་བཤམས་པ་དེ་གཞི་གཙང་མ་ལ། ཚོན་དཀར་པོས་པདྨ་འདབ་བརྒྱད་བྲིས་པའི་སྟེང་དུ་བཞག ཆུ་གཉིས་སྔོན་འགྲོའི་ཉེར་སྤྱོད་ཚར་
སྒྲུབ་ཐབས་ཀུན་བཏུས་

16
品
আ
།དགུའམ། མ་འབྱོར་ན་གཅིག་དང་། གཏོར་མ་དགུ་བཤམས་ལ། བུམ་པ་ཡཀྵས་བས྄ང་། སྭ་བྷཱ་ཝས་སྦྱང་། སྟོང་པའི་ངང་ལས་པཾ་ལས་པདྨ་དང་། ཨ་ལས་ཟླ་བའི་དཀྱིལ་འཁོར་གྱི་སྟེང་དུ་བྷཾ་ལས་རིན་པོ་ཆེའི་བུམ་
པ་ཡངས་ཤིང་རྒྱ་ཆེ་བ་རྣམས་ཀྱི་ནང་དུ། རིན་པོ་ཆེ་དང་། འབྲུ་བཅུད་ཟས་ནོར་སྣ་ཚོགས་ཀྱིས་ཡོངས་སུ་གང་བར་བསྐྱེད་དེ། ཚོས་ཉིད་རྣམ་པར་དག་པའི་སྔགས་རྒྱས་སྦྱང་བ་ནི་ཐལ་མོ་ཁོང་སྟོང་དུ་སྦྱར་བ་སྙིང་གར་བཞག་ལ།ྋཨོཾ་སྭ་བྷཱ་ཝ་བི་ཤུདྡྷ
སརྦ་དྷརྨཱ སྭ་བྷཱ་ཝ་བི་ཤུདྡྷེ྅ཧཾ། ཞེས་པས་ཡོ་བྱད་མ་དག་པ་རྣམས་སྦྱངས་ཏེ་སྐྱོན་ཐམས་ཅད་དང་བྲལ་བར་བསམ། ནམ་མཁའ་མཛོད་ཀྱི་སྔགས་རྒྱས་སྤེལ་བ་ནི། ཐལ་མོ་ཁོང་སྟོང་དུ་སྦྱར་བའི་ཚིགས་བར་མ་རྣམས་བཅག་པ་དཔྲལ་བར་བཞག་
ལ༑ ན་མཿསརྦ་ཏ་ཐྰ་ག་ཏེ་བྷྱོཿ་བི་ཤྭ་མུ་ཁེ་བྷྱཿ སརྦ་ཐཱ་ཁཾ་ཨུངྒ་ཏེ་སྤ་ར་ཎ་ཨི་མཾ་ག་ག་ན་ཁཾ་སྭཱ་ཧཱ། ཞེས་པས་མགྲོན་སོ་སོའི་མོས་པ་དང་མཐུན་པའི་ཡོ་བྱད་ཀྱིས་ནམ་མཁའི་ཁམས་ཐམས་ཅད་ཁྱབ་པར་བསམ། བདུད་རྩི་འཁྱིལ་པའི་སྔགས་རྒྱས་
བསྒྱུར་བ་ནི། ཐལ་མོ་སྦྱར་བའི་ཁ་གྱེན་དུ་ཕྱེ་སྟེ་མཐེ་བོང་བསྣོལ་ལ། ཨོཾ་ཨ་མྲྀ་ཏ་ཀུཎྜ་ལཱི་ཧ་ན་ཧ་ན་ཧཱུྃ་ཕཊ། ཅེས་པས་རྫས་རྣམས་མགྲོན་སོ་སོའི་སྡུག་བསྔལ་མཐའ་དག་ཞི་བར་བྱེད་པའི་ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་པོར་གྱུར་པར་བསམ། རྒྱ་
ཆེན་ཤུགས་ལྡན་འོད་ཀྱི་སྔགས་རྒྱས་སྤྱོད་པར་དབང་བ་ནི། གཡས་ཁུ་ཚུར་བཅངས་པའི་མཛུབ་མོ་བསྒྲེང་། གཡོན་རྡོ་རྗེ་ཁུ་ཚུར་སྙིང་གར་བཞག་ལ། ན་མཿསརྦ་ཏ་ཐཱ་ག་ཏ་ཨ་ཝ་ལོ་ཀི་ཏེ། ཨོཾ་སམྦྷ་ར་སམྦྷ་རཧཱུྃ། ཞེས་པས་འཕགས་པ་རྣམས་ཀྱི་
}
707

སྒྲུབ་ཐབས་ཀུན་བཏུས་
སྤྱན་སྔར་མཆོད་པའི་སྤྲིན་མཐའ་ཡས་པ་དང་། སེམས་ཅན་རྣམས་ཀྱི་དབང་པོ་ལྔའི་སྤྱོད་ཡུལ་དུ་འདོད་པའི་ལོངས་སྤྱོད་ཟད་མི་ཤེས་པར་འབྱུང་བར་བསམ། ཡེ་ཤེས་སྐར་མདའི་སྔགས་རྒྱས་ཐོབ་པར་བྱ་བ་ནི། གཡས་ཁུ་ཚུར་བཅངས་པ་སྙིང་གར་
བཞག གཡོན་མཐེ་བོང་ལག་མཐིལ་དུ་བཞག་པའི་མཆོག་སྦྱིན་གྱི་ཕྱག་རྒྱ་བྱས་པ། ཨོཾ་ཛྙཱ་ན་ཨ་ཝ་ལོ་ཀི་ཏེ། ན་མཿས་མནྟ་སྤ་ར་ཎ་རསྨི་བྷ་ཝ་ས་མ་ཡ་མཧཱ་མ་ཎི་དུ་རུ་དུ་རུ་ཧྲི་ད་ཡ་ཛྭ་ལ་ནི་ཧཱུྃ། ཞེས་བས་ལུས་ཞིང་རྡུལ་གྱི་གྲངས་དང་མཉམ་པ་
འཕགས་པ་རྣམས་ལ་ཕུལ་བས་མཉེས་ཤིང་སེམས་ཅན་རྣམས་ཡོ་བྱད་ལ་རྒྱལ་ཕམ་དང་རྩོད་པ་མེད་པར་སོ་སོའི་མོས་པ་བཞིན་ཐོབ་པར་བསམ། དབང་སྒྱུར་འཁོར་ལོའམ། ལྷ་མགོན་སྤྱིའི་སྔགས་རྒྱས་དབང་དུ་བྱ་བ་ནི། སོར་མོ་ནང་དུ་བསྣོལ་བའི་རྡོ་
རྗེ་བསྡམས་པ་ལས། མཐེ་བོང་གཉིས་གཤིབས་ཏེ་བསྒྲེངས་ལ། ན་མ་སྨ་མནྟ་བུདྡྷ་ནཱཾ་གྲ་ཧེ་ཤྭ་རི་པྲ་བྷཉྫ་ཏི་མཧཱ་ས་མ་ཡ་སྭཱ་ཧཱ། ཞེས་པས་མགྲོན་ཐམས་ཅད་ཀྱང་དམ་ཚིག་དབང་གིས་བདག་ལ་འགོ་ཞིང་ཕན་པ་དང་བདེ་བའི་ཕྲིན་ལས་འབའ་ཞིག་སྒྲུབ་
པར་བསམས་ཏེ། ཕྱག་རྒྱ་རྣམས་ཕྱོགས་བཅུར་བསྟན་ཞིང་སྔགས་རྣམས་ལན་གསུམ་ལ་སོགས་པ་བརྗོད་དོ། །དེ་ལྟར་སྔགས་དྲུག་ཕྱག་རྒྱ་དྲུག་གིས་ཡོ་བྱད་རྣམས་ཟད་མི་ཤེས་པའི་གཏེར་དང་། ལོངས་སྤྱོད་དང་། བདུད་རྩིའི་རྒྱ་མཚོ་ཆེན་པོར་བྱིན་
གྱིས་བརླབ་ནས། དེ་ལྟ་བུའི་བུམ་པའི་སྟོད་ཀྱི་ཆར་པདྨ་འདབ་བརྒྱད་ཀྱི་ལྟེ་བ་དང་འདབ་མ་རྣམས་ལ་ནཱཾ་དགུ་ལས་ཀླུ་དགུ་བསྐྱེད་པར་བྱ་སྟེ།དབུས་སུ་ནོར་རྒྱས། ཤར་དུ་སྟོབས་ཀྱི་རྒྱུ། ལྷོར་དུང་སྐྱོང་། ནུབ་ཏུ་མཐའ་ཡས། བྱང་དུ་ཝ་རུ་ཎ། ཤར་
708

அ
আ
།ལྷོར་འཇོག་པོ། །ལྷོ་ནུབ་ཏུ་རིགས་ལྡན། ནུབ་བྱང་དུ་པདྨ། བྱང་ཤར་དུ་པདྨ་ཆེན་པོ་སྟེ། ཐམས་ཅད་ཀྱང་ཞལ་གཅིག་ཕྱག་གཉིས་པ། སྟོད་ལྷའི་ལུས་ཅན། ཕྱག་གཉིས་ཀས་རིན་པོ་ཆེའི་གཏེར་གྱི་བུམ་པ་ཐུགས་ཀར་
འཛིན་པ།_ཁ་དོག་དག་པའི་ཤེལ་ལྟར་དྭངས་ཤིང་ཡུལ་གྱི་དབང་པོར་སྣ་ཚོགས་སུ་སྣང་བ། སྤྱི་གཙུག་ན་ཡིད་བཞིན་གྱི་ནོར་བུ་རིན་པོ་ཆེ་དང་བཅས་པའི་སྦྲུལ་མགོའི་གདེངས་ཀ་བདུན་བདུན་དང་ལྡན་ཞིང་། རིན་པོ་ཆེའི་རྒྱན་སྣ་ཚོགས་ཀྱིས་བརྒྱན་
པ༑ གཡོན་ཕྱོགས་ནས་རང་དང་འདྲ་བའི་ཆུང་མས་བསྟེན་པ་བསྐྱེད་ནས་གནས་གསུམ་བྱིན་གྱིས་བརླབས་ལ། རང་གི་སྙིང་ག་ནས་འོད་འཕྲོས་པས་རྒྱ་མཚོ་ཆེན་པོའི་ཀློང་ནས་ཀླུའི་རྒྱལ་པོ་འཁོར་དང་བཅས་པ་སྤྱན་དྲངས་པར་བསམ་ཞིང་། ཨོཾ་ཨེ་དྱེ་
ཧཱི་ནཱ་ག་ཨ་དྷི་པ་ཏི་ས་པ་རི་ཝཱ་ར་ས་མཱ་ཛཿ ཛཿཧཱུྃ་བཾ་ཧོཿ ཞེས་ཡང་ཡང་བརྗོད་པས་སྤྱན་དྲངས་ཤིང་གཉིས་སུ་མེད་པར་བསྟིམས་ནས། མཆོད་པ་རྣམས་ཡོ་ག་ལྟར་བྱིན་གྱིས་བརླབས་ལ། ནོར་རྒྱས་ལ། ཨོཾ་ཕུནཱ་ག་རཱ་ཛ་བཱ་སུ་ཀི་ཕུ ཨཧཱུྃ་པྲ་
ཏཱིཙྪ་སྭཱ་ཧཱ། ཞེས་སོགས་མཚན་སྔགས་རེ་རེ་ཞིང་སྦྱར་བའི་ཆུ་གཉིས་སྔོན་འགྲོའི་ཉེར་སྤྱོད་ཀྱིས་མཆོད། གདེངས་ཀ་ནོར་བུ་འབར་བའི་འོད་ཟེར་གྱིས། །ས་འོག་མུན་པའི་ཚོགས་རྣམས་འཇོམས་མཛད་ཅིང་། །བསྟེན་ལ་རབ་དགའ་མཐུ་སྟོབས་བསམ་
མི་ཁྱབ། །ཀླུ་རྒྱལ་ནོར་རྒྱས་ཁྱོད་ལ་བསྟོད་པར་བགྱི། །ཞེས་པས་བསྟོད། གོང་གི་སྔགས་དྲུག་ཕྱག་དྲུག་གིས་བྱིན་གྱིས་བརླབས་པའི་གཏོར་མ་རྒྱ་ཆེན་པོ་མཚན་སྔགས་ཀྱི་མཐར་ཨ་ཀཱ་རོ་བཏགས་པས་དབུལ་ཞིང་། ཀླུ་གཞན་རྣམས་ལའང་མཚན་
709

སྒྲུབ་ཐབས་ཀུན་བཏུས་
སྔགས་དང་བསྟོད་པ་འདོན་པ་བསྒྱུར་ལ་བྱ། རེ་རེའི་མཆོད་བསྟོད་རྫོགས་པའི་མཐར་སྔགས་བཟླས་པར་བྱ་སྟེ། ཨོཾ་ཕུནཱ་ག་རཱ་ཛ་བཱ་སུ་ཀཱ་ཡ་ཕུསྭཱ་ཧཱ། །ནོར་རྒྱས་སོ། །ཨོཾ་ཕུནཱ་ག་རཱ་ཛ་ཀརྐོ་ཊཱ་ཡ་ཕུསྭཱ་ཧཱ། སྟོབས་ཀྱི་རྒྱུའོ། །ཨོཾ་ཕུནཱ་ག་རཱ་
ཛ་ཤཾ་ཁ་པཱ་ལཱ་ཡ་ཕུསྭཱ་ཧཱ། དུང་སྐྱོང་གིའོ། །ཨོཾ་ཕུནཱ་ག་རཱ་ཛ་ཨ་ནནྟཱ་ཡ་ཕུསྭཱ་ཧཱ། མཐའ་ཡས་ཀྱིའོ། །ཨོཾ་ཕུནཱ་ག་རཱ་ཛ་ཝ་རུ་ཎཱ་ཡ་ཕུསྭཱ་ཧཱ། ཆུ་བདག་ཝ་རུ་ཎའིའོ། །ཨོཾ་ཕུནཱ་ག་རཱ་ཛ་ཏཀྵ་ཀཱ་ཡ་ཕུ འཇོག་པོའིའོ། །ཨོཾ་ཕུག་
རཱ་ཛ་ཀུ་ལི་ཀཱ་ཡ་ཕུསྭཱ་ཧཱ། རིགས་ལྡན་གྱིའོ། །ཨོཾ་ཕུནཱ་ག་རཱ་ཛ་པདྡྷྰ་ཡ་ཕུསྭཱ་ཧཱ། པདྨའི་འོ། །ཨོཾ་ཕུནཱ་ག་རཱ་ཛམ་ཧཱ་པདྷཱུ་ཡ་ཕུསྭཱ་ཧཱ། པདྨ་ཆེན་པོའི་འོ། །དེ་ལྟར་སོ་སོའི་མཆོད་པ་དང་། སྔགས་དང་གཏོར་མ་རྣམས་སྤེལ་ཞིང་བྱས་
ནས༑ ཐུན་མོང་དུ་དཀར་གཏོར་ཆ་བཞིའི་ནང་གི་ཀླུའི་གཏོར་མ་བརྒྱ་རྩ་ལྀ་སོགས་པ་ཕུལ་ལ། བདག་དང་སྦྱིན་བདག་གམ་ཡུལ་ཕྱོགས་འདིར་དངོས་གྲུབ་རྒྱུན་མི་འཆད་པར་འབྱུང་བར་མཛད་དུ་གསོལ། ཞེས་གསོལ་བ་བཏབ་ནས་འདོམ་གང་ལ་
སོགས་པའི་ས་བརྐོས་པའི་འོག་ཏུ་བྱི་དོར་ལེགས་པར་བྱས་ཤིང་། སྨན་དང་དྲི་བཟང་དང་བཅས་པའི་ས་བཟང་པོའི་གནས་སུ་ལེགས་པར་བཞག་ལ་སྒྲོམ་བུ་ལ་སོགས་པ་བྱས་པའི་སྟེང་དུ་ས་གཙང་མས་ལེགས་པར་བཀང་སྟེ་འཐས་པར་བྱ། དེའི་སྟེང་དུ་
ཞག་བདུན་ལ་སོགས་པར་དུས་གསུམ་དུ་མཆོད་པ་དང་གཏོར་མ་འབུལ། དེར་དཀོན་མཆོག་གི་རྟེན་ལ་སོགས་པ་བཞེངས་པར་བྱའོ། །དེ་ལྟར་བྱས་པས་འབྱོར་པ་དང་ལོ་ལེགས་པ་དང་ཕུན་སུམ་ཚོགས་པ་ཐམས་ཅད་འབྱུང་བའི་རྟེན་འབྲེལ་ཡིན་ནོ།
710

16
আ
།རྟེན་བཞེངས་པ་མ་ཡིན་པའི་གཏེར་བུམ་འཇུག་ནའང་ཁང་བཟངས་སམ། ཀླུ་གནས་པའི་སར་བཅུག་ན་ཡུལ་དེར་དཔལ་འཕེལ་བར་འགྱུར་བས་ཚུལ་འདི་བཞིན་ཤེས་པར་བྱའོ། །བུམ་གཏེར་གཞུག་པའི་མན་ངག་བླ་མ་ས་སྐྱ་
པ་ཆེན་པོས་མཛད་པ་གཞིར་བཞག་སྟེ། གསལ་བྱེད་ཅུང་ཟད་བར་སྐབས་སུ་ཞབས་ཏོག་གི་ཚུལ་དུ་སྦྱར་བ་འདིའང་དོན་གཉེར་མང་པོས་བསྐུལ་བའི་ངོར། བཙུན་པ་དཀོན་མཆོག་ལྷུན་གྲུབ་ཀྱིས་ཨེ་ཝཾ་དུ་བྲིས་པའོ། །བག་ཟན་ལ་ཀླུ་གཟུགས་བྱས་ནས
བུམ་ནང་དུ་འཇུག་པ་སོགས་ལག་ལེན་མ་དག་པ་རྣམས་ཀྱིས་འདི་ལ་བསྲེ་བསླད་མ་བྱེད་ཅིག། ༈ །།བུམ་གཏེར་ལྷན་ཐབས་བཞུགས། བུམ་གཏེར་གྱི་ཕྱག་ལེན་རྗེ་དཀོན་མཆོག་ལྷུན་གྲུབ་ཀྱིས་མཛད་པའི་ཡིག་ཆར་མི་གསལ་བ། སྔགས་འཆང་
ཆེན་པོའི་གསུང་ཅུང་ཟད་བརྗོད་ན། བུམ་པ་རྣམས་དཀར་ཞལ་གྱིས་བྱུག མདུན་མི་འཁྲུགས་པའི་རྟགས་བྱ། སྦྱིན་བདག་སོགས་ཀྱིས་འབྱོར་ན་ཀླུ་རེ་རེ་ལ་བུམ་པ་རེ་རེ་སྟེ་དགུ་བྱ། དབུས་ཀྱི་བུམ་པའི་མདུན་འཇིག་རྟེན་པའི་ཤར་ལ་བསྟན། ཕྱོགས་
མཚམས་བརྒྱུད་ཀྱི་བུམ་པའི་མདུན་དབུས་སུ་བསྟན། ཡང་བུམ་པ་གཅིག་དང་ལྔ་ལ་སོགས་པ་བྱེད་ན་བུམ་པ་རེ་རེའི་ནང་དུ་ཀླུ་དགུ །པད་འདབ་ཀྱི་དབུས་དང་ཕྱོགས་མཚམས་སུ་བསྐྱེད། བུམ་པ་གཅིག་ཡིན་ན་མདུན་འཇིག་རྟེན་པའི་ཤར་དུ་
བསྟན༑ ལྔ་ཡིན་ན་དབུས་ཀྱི་བུམ་པའི་མདུན་གོང་བཞིན་ཤར་དང་། ཕྱོགས་བཞིའི་མདུན་དབུས་སུ་བསྟན། བུམ་ནང་དུ་བག་ཟན་དང་འཇིམ་པ་ལས་ཀླུ་གཟུགས་བཅོས་ནས་འཇུག་པ་ནི་མི་ལེགས་ཏེ་ཆག་གྲུམ་གྱི་སྐྱོན་བྱུང་ན་ཕན་ལས་གནོད་ཆེ་བས་མི་

སྒྲུབ་ཐབས་ཀུན་བཏུས་
་ལས་
གས་པ་
ལེགས་པས་སྤང་བར་བྱའོ། །ས་ལོ་ཆེན་པོས་དུག་ཤིང་མ་ཡིན་པའི་ཤིང་ལེབ་སྒོར་མོ་ཡུ་བ་ཅུང་ཟད་ཡོད་པ་ལ་ཀླུའི་གཟུགས་བསྐྱེད་མཆོག་དང་མཐུན་པ་ཆུང་མ་དང་བཅས་པ་བྲིས་ལ། ཁ་ཆེས་བྱུགས་པ་བུམ་པའི་དབུས་དང་ཕྱོགས་མཚམས་བརྒྱད
དུ༑ དབུས་སུ་ནོར་རྒྱས་ཞལ་བུམ་པའི་མདུན་ཕྱོགས་དང་། གཞན་ཕྱོགས་མཚམས་བརྒྱད་དུ། ཤར་ཕྱོགས་སུ་སྟོབས་རྒྱུ་སོགས་ཞལ་དབུས་སུ་བསྟན་པ་བཅུག དེ་སྟེང་འབྲུ་སོགས་ཀྱིས་བཀང་བ་མཛད་པས་འ
གསལ་བས་ཤིན་ཏུ་ལེགས་པར་མངོན་ལ། ཡང་ཏིང་ངེ་འཛིན་གསལ་ཞིང་བརྟན་པ་དང་རི་མོ་བ་སོགས་མ་འབྱོར་ན་རྗེ་ས་སྐྱ་པ་ཆེན་པོའི་གསུང་བཞིན་བྱའོ། །བདག་བསྐྱེད་སེང་གེ་སྒྲ། མཇུག་གི་བཟླས་པའི་མཆོད་བསྟོད་འདོད་དོན་གསོལ་གདབ་པར་
བྱ༑ དམ་ཡེ་ཕྱེ་བ་མི་འཇུག་གོ །བུམ་གཏེར་རྣམས་གཞི་གཙང་མ་ལ། བུམ་པ་དུ་ཡོད་ན་རེག་ལ་སོགས་པ་ཚོན་དཀར་པོས་པདྨ་འདབ་བརྒྱད་ཆེ་བར་བྲིས། ལྟེ་བ་དང་འདབ་མ་རྣམས་ལ་བུམ་པ་དགུ་པོ་བཀོད། ཡང་བུམ་པ་ལྔ་དང་གཅིག་ལ་སོགས་
པ་དང་། ཕྱོགས་གཅིག་བསྒྲུབས་ནས་ནམ་དགོས་དུས་བྱས་ཆོག་པའི་དབང་དུ་བྱས་ཏེ། བུམ་པ་ལ་སོགས་པ་དུ་ཡོད་ནའང་། བུམ་པ་རེ་རེའི་ནང་དུ། ཀླུ་དགུ་ཀ་བསྐྱེད་པ་ཡིན་པས།_པད་འདབ་བརྒྱུད་པ་ཆུང་དུ་རེ་བྲིས་ལ། དེ་སྟེང་བུམ་པ་རེའཇོག་
པ་ཡིན་ནོ། །ཡང་ཚོན་ལ་སཽགས་པ་མ་འབྱོར་ན། ནས་འབྲས་གང་རུང་གིས་བུམ་པ་རེ་ལ་ཚོམ་བུ་བརྒྱད་རེ་བཀོད་པ་པདྨ་འདབ་བརྒྱད་ཀྱི་མཚོན་བྱེད་དུ་མཛད་པ་ཕྱག་ལེན་ལྟར་བྱས་ལ་དེ་སྟེང་འཇོག་པ་ཡིན་ནོ། །མཆོད་གཏོར་རྣམས་འབྱོར་ན་ཀླུ་རེ་རེ་ལ་
712

அ
আ །དམིགས་ནས་ཚར་རེ་བཤམ་པ་ཡིན་ནོ། །མ་འབྱོར་ན་ཚར་གཅིག གཏོར་མ་རྣམས་ལ་ཁུར་བ་སོགས་སྐམ་གྱི་རིགས། བུ་རམ། སྦྲང་རྩི། ཀ་ར། འོ་མ། མར་ཐུད་ལ་སོགས་པ་དཀར་གསུམ་མངར་གསུམ་གྱི་ཁ་
ཟས་གཙང་མ། རྒུ་འབྲུམ་སོགས་ཤིང་ཐོག་གི་རིགས་གང་འཛོམ་གཏོར་མའི་མཐར་བཞག འདི་རྣམས་ལ་ཤ་ཆང་ལ་སོགས་པ་ཀླུ་ལ་གནོད་པའི་རིགས་ཅུང་ཟད་ཙམ་ཡང་མ་འདྲེས་པ་དང་། ཁྱད་པར་རྫས་དང་ཡོ་བྱད་ཐམས་ཅད་གཙང་སྦྲ་ཤིན་ཏུ་ཆེ་བ་
རང་དགོས་སོ། །སྔགས་དྲུག་ཕྱག་དྲུག་གི་སྐབས་སུ། འགོ་ཞིང་སྲུང་སྐྱོབ་མཛད་ནས་ཞེས་པའི་རྗེས་སུ་བར་ཆད་ཐམས་ཅད་ཞི་བ་དང་། ཕན་བདེའི་ཕྲིན་ལས་འབའ་ཞིག་སྒྲུབ་ཅིང་སེམས་ཅན་གྱི་དོན་ཡིད་བཞིན་དུ་འགྲུབ་པའི་སྟོང་གྲོགས་མཛད་པར་
གྱུར༑ ཕྱག་རྒྱ་རྣམས་ཕྱོགས་བཅུར་བསྟན་ཞིང་ཞེས་པ་སྔགས་རེ་བརྗོད་པ་དང་བསྟུན། ཕྱག་རྒྱ་གནས་སོ་སོར་བསྐོར་ཏེ་ཕྱོགས་བཅུར་བསྟན་པའི་མོས་པ་བྱེད་པ་ཡིན། གཏོར་མའི་རྗེས་སུ་མཆོད་སྦྱིན་གཏོར་མ་རྒྱ་ཆེན་པོ་འདི་ཉིད་ཀླུ་རྒྱལ་ནོར་རྒྱས
འཁོར་དང་བཅས་པ་ལ་འབུལ་ལོ། །བདག་དང་སྦྱིན་བདག་ལ་ཀླུའི་གནོད་པ་མི་འབྱུངཞིང་ཡུལ་ཕྱོགས་འདིར་དངོས་གྲུབ་རྒྱུན་མི་འཆད་པར་འབྱུང་བར་མཛད་དུ་གསོལ། ཞེས་པའི་འདོད་དོན་གསོལ་གདབ་དང་། བཟླས་པའི་མཇུག་ཏུའང་། ཀླུའི་
རྒྱལ་པོ་ནོར་རྒྱས་འཁོར་དང་བཅས་པས། བདག་དང་སྦྱིན་བདག་ལ་ལོངས་སྤྱོད་ཕུན་སུམ་ཚོགས་པ་སྩལ་ཞིང་གནས་འདིར་བཀྲ་ཤིས་དང་དགེ་ལེགས་འབྱུང་བར་མཛད་དུ་གསོལ། ཞེས་སྨོན་ལམ་བཏབ་གཞན་ལའང་ཀླུའི་མིང་བསྒྱུར་མ་གཏོགས་
ང་རྒྱས་
713

འདྲ༑ ཀླུ་དགའ་བར་བྱེད་པའི་ཕྱག་རྒྱ་ལག་པ་གཡོན་ཁུ་ཚུར་བཅངས་པའི་མཐེ་བོང་དང་མཐེའུ་ཆུང་བསྒྲེང་། གཡས་ཀྱི་སོར་མོ་རྣམས་སྦྲུལ་མགོའི་གདེངས་ཀ་ལྟར་བསྒྲེངས་ནས